Numele meu este Ciorcaș Giulia și colega mea este Tripon Briana. Suntem eleve la CNME in clasa a X, iar la acest concurs reprezentam Palatul Copiilor Satu Mare, cercul de informatica coordonat de domnul profesor Onet Constantin.

“Oare nu ar fi mai bine dacă în școli s-ar introduce manualele digitale?”­ Pornind de la această întrebare ne-am dat seama de avantajele pe care le-ar avea o inovatie ca aceasta, cum ar fi: informația este mai ușor accesibilă, acestea nu se uzează niciodată, datorită acestui fapt se pot folosi de către mai multe generații, reducandu-se astfel costurile necesare întreținerii lor. Acest manual digital, oferă dinamică, datorită posibilității de a actualiza oricând informațiile, și datorită accesului gratuit la ele. Luând în considerare toate beneficiile, și cu determinarea unui începator ne-am gândit să creem un manual de istorie digital.

Totul a pornit de la doamna profesoară de istorie, care a împărțit clasa din care facem parte în grupe, și am primit sarcina să scriem lecțiile de istorie în format digital.

Pe langă partea informativă obligatorie, pe care am avut-o temă, ne-am gândit că acest proiect s-ar putea transforma într-un manual digital dacă am avea o pagină principală, de unde sa putem accesa ușor toate lecțiile, o copertă și un cuprins.

Acest proiect are potențialul de a fi atât o sursă de material didactic pentru profesori, cât și de a servi la educarea generațiilor succesoare nouă. La Palatul Copiilor am reușit să materializăm acest proiect pe care-l aveam în minte.

Acest manual este încă în faza de proiect, deoarece termenul de predare a acestei teme este sfârșitul lunii mai, și nu toți colegii au reușit să finalizeze tema inainte de data limită, însă avem un exemplu creat în powerpoint.

Datorită neprecizării programului în care trebuie să lucrăm, colegii care nu sunt pasionați de HTML, au avut libertatea de a lucra in Powerpoint.

Noi am ales tema de interes maxim Unirea Basarabiei, Bucovinei și a Transilvaniei cu România și am transcris-o utilizand ca bibliografie informațiile din manualul de clasa a X-a.

Am conceput meniurile folosind fisiere CSS, iar restul codului este scris in HTML, împărțind lecția în patru secțiuni, prima este cea mai importantă, care conține informațiile de interes general, niște curiozități, câteva dintre documentele oficiale semate în perioada aceea și un link care duce la pagina de Wikipedia referitoare la Romania Mare, personalități importante ale acelor vremuri, personalitati care au contribuit la unirea principatelor și câteva exerciții pentru verificarea cunoștințelor.

Am pus mai multe link-uri interne cu ajutorul cărora putem ajunge pe orice pagină site-ului, de exemplu de pe pagina de copertă se poate ajunge în mod direct la pagina principală sau la cuprins. Pagina principală este cea care reunește toate lecțiile manualului.

Am adaugat cateva imagini, deoarece ne-am dat seama, din experiența noastră personală că imaginile îl ajută pe elev să înțeleagă mai bine lecțiile și să rețină m­ai ușor informațiile. Pe pagina principală, am adăugat o poză reprezentativă din Al Doilea Război Mondial, pe care dacă dăm click se deschide pagina de Wikipedia corespunzătoare, iar cei interesați pot afla mai multe curiozități.

Pe pagina principala am atasat in coltul din stanga sus cea mai noua versiune a medaliei liceului, pe care am fost desemnate sa o creem cu ocazia serbarii centenarului liceului din toamna acestui an.